ELŐTERJESZTÉS

Velem községi Önkormányzat Képviselő-testülete

2018. február 13-i ülése

7. napirendi pontjához

**Tisztelt Képviselő-testület!**

Áder János köztársasági elnök a 2/2018. (I.11.) számú határozatával kitűzte az Országgyűlési képviselők 2018. évi általános választásának időpontját. A szavazás napja 2018. április 8.

A választási eljárásról szóló 2013. évi XXXVI. törvény (a továbbiakban: Ve.) 14.§ (3) bekezdése értelmében az egy szavazókörrel rendelkező településen a szavazatszámláló bizottság feladat- és hatáskörét a Helyi Választási Bizottság (a továbbiakban: HVB) gyakorolja.

Velem községi Önkormányzat Képviselő-testülete a Ve. 23. §-ában kapott hatáskörében eljárva 2014. augusztus 12. napján a 123/2014. (VIII.12.) képviselő-testületi határozatával megválasztotta a HVB 5 tagját és 2 póttagot. A Ve. 33. § (3) bekezdése alapján a HVB megbízatása a következő önkormányzati általános választásra megválasztott választási bizottság alakuló üléséig tart.

Felülvizsgáltuk a HVB megválasztott tagjait és póttagjait. A HVB a korábbi választások során tapasztalatot szerzett, gyakorlattal rendelkező személyekből áll. Nyilatkozattételre hívtuk fel a bizottság tagjait, hogy továbbra is vállalják-e a bizottsági munkával járó kötelezettségeket. A HVB 2014. évben megválasztott tagjai vállalták a feladatot.

**Tagok:**

1. Reményi Istvánné 9726 Velem, Rákóczi u. 34.
2. Prisznyák Katalin 9726 Velem, Rákóczi u. 69.
3. Katona Jánosné 9726 Velem, Jókai u. 16.
4. Simonné Geröly Mária 9726 Velem, Cáki u. 4.
5. Molnár Lívia 9726 Velem, Rákóczi u. 3.

A 2016. évben tartott országos népszavazásra a Képviselő-testület a 93/2016.(VIII.29.) képviselő-testületi határozatával új póttagokat választott az országgyűlési képviselők következő általános választásának kitűzéséig terjedő hatállyal. Mivel a választott póttagok megbízatása lejárt, és a póttagok közül az egyik tag az országgyűlési képviselők választásának napján nem tudja vállalni a tisztséget, ezért két póttag személyéről szükséges dönteni a testületnek.

A HVB póttagjainak személyére a Helyi Választási Iroda Vezetője tesz indítványt, ezért az alábbiakban terjesztem elő határozati javaslatomat a megválasztandó személyekre vonatkozóan.

A határozati javaslatban felsorolt személyekkel az egyeztetés megtörtént, a felkérést elvállalták, velük szemben kizáró ok nem áll fenn.

Tájékoztatom a tisztelt Képviselő-testületet, hogy a Ve. 25. § (1) bekezdése értelmében a választási bizottság póttagjaira tett indítványhoz módosító javaslat nem nyújtható be. A Ve. 25. § (2) bekezdése alapján a választási bizottság tagjainak és póttagjainak megválasztásáról egy szavazással dönt a testület.

A választási bizottságba 2-2 tagot bízhat meg az egyéni képviselőjelöltet, illetve országos listát állító jelölő szervezet (ideértve a nemzetiségi önkormányzatot is) valamint a független jelölt. Egy párt csak két tagot delegálhat, még akkor is ha egyéni jelöltet és országos listát is állított. A választási bizottság megbízott tagjait 2018. március 23. napjáig kell a HVI Vezetőjénél bejelenteni.

Kérem a Tisztelt Képviselő-testületet az előterjesztést elfogadni szíveskedjék!

Velem, 2018. február 6.

**Dr. Zalán Gábor**

***jegyző, HVI vezető***

**HATÁROZATI JAVASLAT**

Velem községi Önkormányzat Képviselő-testülete a választási eljárásról szóló 2013. évi XXXVI. törvény 23. §-ában, valamint a 35. § (2) bekezdésében kapott hatáskörében eljárva Velem Község Helyi Választási Bizottságának póttagjait az alábbiak szerint választja meg a következő önkormányzati általános választásra megválasztott választási bizottság alakuló üléséig terjedő hatállyal.

Póttagok:

1. Jagodics Sándorné 9726 Velem, Rákóczi u. 71.
2. Jagodics István Balázsné 9726 Velem, Rákóczi u. 10.

**Felelős:** Dr. Zalán Gábor jegyző, HVI Vezető

**Határidő:** azonnal